Item want bijden raide vand stat geweest zijn jan mychiels
als aenlegghe ter eender zijden en jouffr marie gielis
werdynne jacops vanden poele ter ande van seken gebreken
die de vors jan den vors jacope en zijnen wijve weert
hadde uut ocsuyne van eend coepmantscap vand eveloeghx
molen gelegen inde werft Soe es ovdragen inden raide
vander stas bij seken reden dair toe merckelic dienen
dwelc oic de vors jouffr marie namaels geconsenteert
heeft dat de selve jouffr marie met huen vors
man oft bij gebreke van hem met eenen borghe dair
voir goetgenoech zijnde ten naesten dage van rechte
tegen den vors janne vanden vors gebreke int recht
comen sal voir meye en scepen van loven en plegen
dair en tvolghen trecht vand stat ten eynde uut
opde verliesenesse huer saken actu in pleno silio julii
tina
Item vander aenspraken die voir meye en scepen van
loven gedaen is inde banc van henricke marien
woenen te diest op peten vanden berghe arnts sone
van dat de selve peter voirmaels den vors henricke
gequetst gebloetreyst en vermynct soude hebben in
eenen gebechte dat tusschen hen was te bethekem
dwelc de vors aenleggher den vors verwerde gaf tot
gode en zijnder wettiger eedt oft hij boet selve te houden
Hopen dat de selve verwerde kyesen soude den eedt
vors te gheven oft te nemen en oft hij sijns eedts volquame
oft dat de wederman hem hier inne niet verontsculdigen
ten dorste dat hij hem dan zijnen meest afdoen soude
vor al en vort beten sijn quetsue naden lantrechte Vert